Kjempevannkalver

Kjempevannkalver (Dytiscinae) er en underfamilie av biller og tilhører familiegruppen vannkalver. I Norge finnes 15 arter. De største to er Stor vannkalv som er ganske vanlig, mens bred vannkalv er sjelden og fredet i Norge.


== Utseende ==
Kjempevannkalver er mellom 15 og 50 millimeter lang som voksen. Larven er i sine siste larvestadier omtrent dobbelt så stor. Kjempevannkalver har en oval fasong slik som hos alle vannkalver. Hode, bryst og bakkropp danner én kurve, noe som reduserer vannmotstanden når de svømmer. Fargen er vanligvis svart og gul. Hodet er bredt og noe skovlformet, med en mer eller mindre skarp fremkant. Brystet (pronotum) er bredere enn langt. Kroppen er nokså flattrykt, mye bredere enn høy. Fasettøynene er relativt små og ikke utstående. Antennene er trådformede.
Hunnen har alminnelige framføtter, mens hannen har brede framføtter.  De er utvidet med noen sugeskåler den bruker under paring, for å holde seg fast på hunnens rygg. Bakbeina er typiske for vannkalver. Leggene (tibiae) og fotleddene (tarsene) er avflatet og utstyrt med tette frynser av lange hår som virker som årer.


== Levevis ==
Både de voksne billene og  larvene, er  rovdyr.  Larvestadiene er i ferskvann. De voksne vannkalvene flyr godt og kan derfor påtreffes et stykke fra vannet. Vannkalvene svømmer raskt med symmetriske bevegelser, det vil si at begge beina i et par går framover og bakover samtidig.
Kjempevannkalver  har ikke gjeller og er avhengige av å hente oksygen fra luften. Man kan se både voksne og larver hengende fra vannoverflaten, der bare bakkroppsspissen bryter overflatehinna. De voksne billene lagrer luft under dekkvingene.
Kjempevannkalver tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadie,  en hvileperiode, der vannkalvens indre og ytre organer endres.  Vannkalver lever i ferskvann både som larver og som voksne. Det eneste stadiet som er på land er puppestadiet. Når larven er fullt utvokst, kryper den på land, graver ut et kammer i løs jorden eller lignende, hvor puppestadiet tilbringes.


== Systematisk inndeling ==
Oversikten følger Artsdatabankens regler og de arter som er funnet i Norge eller antas å kunne bli oppdaget her. Angitt antall funn i Norge er fra september 2020. Det er mulig å søke flere opplysninger med navnet hos Artsdatabanken eller se fullstendig utbredelse og data for en art eller gruppe hos Artskart.

Ordenen biller, Coleoptera
Underordenen Adephaga
Overfamilien Caraboidea
Familien vannkalver Dytiscidae Leach, 1815
Underfamilien storvannkalver Colymbetinae Erichson, 1834
Underfamilien Copelatinae Van den Branden, 1885
Underfamilien kjempevannkalver Dytiscinae Leach, 1815
Stammen Aciliini Thomson, 1867
Slekten Acilius Leach, 1817
Acilius canaliculatus (Nicolai, 1822), 406 funn i Norge
Acilius sulcatus (Linnaeus, 1758), 404 funn i Norge
Slekten Aethionectes Sharp, 1882
Slekten Graphoderus Dejean, 1833
Graphoderus austriacus (Sturm, 1834)
Graphoderus bilineatus (De Geer, 1774), 13 funn i Norge
Graphoderus cinereus (Linnaeus, 1758), 15 funn i Norge
Graphoderus zonatus (Hoppe, 1795), 105 funn i Norge
Graphoderus zonatus verrucifer (Sahlberg, 1824), 7 funn i Norge
Graphoderus zonatus zonatus (Hoppe, 1795)
Slekten Rhantaticus Sharp, 1880
Slekten Sandracottus Sharp, 1882
Slekten Thermonectus Dejean, 1833
Slekten Tikoloshanes Omer-Cooper, 1956
Stammen Ambarticini Yang, Chen & Jia, 2019 - utdødd
Slekten Ambarticus Yang, Chen & Jia, 2019
Stammen Aubehydrini Gignot, 1942
Slekten Notaticus Zimmermann, 1928
Stammen Cybistrini Sharp, 1882
Slekten Austrodytes Watts, 1978
Slekten Cybister Curtis, 1827
Cybister lateralimarginalis (De Geer, 1774)
Slekten Megadytes Sharp, 1882
Slekten Onychohydrus Schaum & White, 1847
Slekten Regimbartina Chatanay, 1911
Slekten Spencerhydrus Sharp, 1882
Slekten Sternhydrus Brinck, 1945
Stammen Dytiscini Leach, 1815
Slekten Dytiscus Linnaeus, 1758
Dytiscus circumcinctus Ahrens, 1811, 177 funn i Norge
Dytiscus circumflexus Fabricius, 1801
Dytiscus dimidiatus Bergsträsser, 1778, 1 funn i Norge
Dytiscus lapponicus Gyllenhal, 1808, 144 funn i Norge
bred vannkalv Dytiscus latissimus Linnaeus, 1758, 13 funn i Norge
Stor vannkalv Dytiscus marginalis Linnaeus, 1758, 367 funn i Norge
Dytiscus semisulcatus Müller, 1776, 12 funn i Norge
Stammen Eretini Crotch, 1873
Slekten Eretes Laporte de Castelnau, 1833
Stammen Hydaticini Sharp, 1882
Slekten Hydaticus Leach, 1817
Hydaticus aruspex Clark, 1864, 16 funn i Norge
Hydaticus continentalis Balfour-Browne, 1944
Hydaticus seminiger (De Geer, 1774), 101 funn i Norge
Hydaticus transversalis (Pontoppidan, 1763), 11 funn i Norge
Stammen Hyderodini Miller, 2000
Slekten Hyderodes Hope, 1838
Underfamilien småvannkalver Hydroporinae Aubé, 1836
Underfamilien glansvannkalver Laccophilinae Gistel, 1856


== Referanser ==


== Kilder ==
Fauna Europaea Web Service (2004). Kjempevannkalver Fauna Europaea version 1.1. www.faunaeur.org - utbredelsesdatabase for europeiske dyr.


== Eksterne lenker ==
(no) kjempevannkalver hos Artsdatabanken 
(sv) kjempevannkalver hos Dyntaxa 
(en) kjempevannkalver hos Fauna Europaea 
(en) kjempevannkalver hos Fossilworks 
(en) kjempevannkalver hos ITIS 
(en) kjempevannkalver hos NCBI 
(en) Kategori:Dytiscinae – bilder, video eller lyd på Wikimedia Commons 
Dytiscinae – detaljert informasjon på Wikispecies